A4-0404/96

Ψήφισμα σχετικά με το σχέδιο γενικού προϋπολογισμού της Ευρωπαϊκής Ένωσης για το οικονομικό έτος 1997 Τμήμα ΙΙΙ - Επιτροπή - όπως τροποποιήθηκε από το Συμβούλιο

Το Ευρωπαϊκό Κοινοβούλιο,

- έχοντας υπόψη το σχέδιο προϋπολογισμού για το 1997, οπώς υποβλήθηκε μετά τη δεύτερη ανάγνωση του Συμβουλίου στις 19 Νοεμβρίου 1996, στη μορφή του που συνοδεύεται από τροπολογίες και προτεινόμενες τροποποιήσεις (C4- 0600/96),

- έχοντας υπόψη τη διορθωτική επιστολή αριθ. 2 στο σχέδιο γενικού προϋπολογισμού για το οικονομικό έτος 1997, όπως διαμορφώθηκε από το Συμβούλιο στις 19 Νοεμβρίου 1996 (C4-0615/96),

- έχοντας υπόψη την πρόταση της Επιτροπής προς το Κοινοβούλιο και το Συμβούλιο σχετικά με την αναθεώρηση των δημοσιονομικών προοπτικών σύμφωνα με τα άρθρα 11 και 12 της διοργανικής συμφωνίας της 29ης Οκτωβρίου 1993, για τη δημοσιονομική πειθαρχία και τη βελίτωση της δημοσιονομικής πειθαρχίας (SEC(96)0492 - C4-0239/96),

- έχοντας υπόψη το ψήφισμά του της 28ης Μαρτίου σχετικά με τις κατευθύνσεις για τη διαδικασία του προϋπολογισμού 1997 III - Επιτροπή ((EE C 117 της 22.04.1996, σελ. 64)),

- έχοντας υπόψη το ψήφισμά του της 18ης Ιουλίου 1996 για τη διαδικασία «ad hoc» σχετικά με τον προϋπολογισμό 1997, όπως προβλέπεται στο παράρτημα ΙΙ σχετικά με τη διοργανική συνεργασία στον τομέα του προϋπολογισμού, της διοργανικής συμφωνίας της 29ης Οκτωβρίου 1993 για τη δημοσιονομική πειθαρχία και τη βελτίωση της διαδικασίας του προϋπολογισμού ((ΕΕ C 261 της 09.09.1996, σελ. 139)),

- έχοντας υπόψη τον Δημοσιονομικό Κανονισμό και συγκεκριμένα τα άρθρα του 15 και 26, το τελευταίο εκ των οποίων επιτρέπει τις μεταφορές πιστώσεων μεταξύ κεφαλαίων στο πλαίσιο του κάθε τμήματος του προϋπολογισμού,

- έχοντας υπόψη τις αποφάσεις του σε πρώτη ανάγνωση και το ψήφισμά του που εγκρίθηκε στις 24 Οκτωβρίου 1996 ((ΣΠ της ημερομηνίας αυτής, Μέρος ΙΙ, σημείο 2 β))),

- έχοντας υπόψη την έκθεση της Επιτροπής Προϋπολογισμών (A4-0404/96),

A. λαμβάνοντας υπόψη ότι στο σχέδιο προϋπολογισμού που ενέκρινε το Συμβούλιο στις 19 Νοεμβρίου 1996, σημειώνεται αύξηση των πιστώσεων υποχρεώσεων κατά 298.4 εκατ. Ecu και των πιστώσεων πληρωμών κατά 231.3 εκατ. Ecu, σε σχέση με την πρώτη ανάγνωση του Συμβουλίου[semigr ] ότι το σχέδιο προϋπολογισμού του Συμβουλίου παραμένει στο 1,16% του ΑΕΠ, ενώ το σημερινό ανώτατο ποσοστό των ιδίων πόρων ανέρχεται σε 1,24% του ΑΕΠ,

Β. λαμβάνοντας υπόψη ότι κύριο χαρακτηριστικό της κατάρτισης του σχεδίου προϋπολογισμού ήταν η μέριμνα για τον σεβασμό των προσπαθειών δημοσιονομικής λιτότητας που ζητούν τα κράτη μέλη, προκειμένου να μπορέσουν να ικανοποιήσουν τα κριτήρια σύγκλισης, τα οποία οδηγούν στην οικονομική και νομισματική ένωση από το 1999,

Γ. λαμβάνοντας υπόψη ότι το Κοινοβούλιο αποφάσισε να διατηρήσει τον προϋπολογισμό του 1997 σε 89,137 εκατ. Ecu σε πιστώσεις υποχρεώσεων και σε 82,366 εκατ. Ecu σε πιστώσεις πληρωμών, κάτω από το επίπεδο του προσχεδίου προϋπολογισμού της Επιτροπής για το 1997 και αρκετά χαμηλότερα από το γενικό ανώτατο όριο των δημοσιονομικών προοπτικών των 90,229 εκατ. Ecu,

Δ. λαμβάνοντας υπόψη ότι το Συμβούλιο ECOFIN της 14ης Οκτωβρίου 1996 αποφάσισε μονομερώς να μη δώσει, υπό τις παρούσες συνθήκες, συνέχεια ούτε στην πρόταση της Επιτροπής προς την αρμόδια για τον προϋπολογισμό αρχή για αναθεώρηση των δημοσιονομικών προοπτικών για τα επόμενα έτη έως και το έτος 1999, ούτε στην πρόταση για προσαρμογή των δημοσιονομικών προοπτικών, που είχε ζητήσει το Ευρωπαϊκό Κοινοβούλιο για να ενισχυθεί η υποστήριξή του προς τα τρία προγράμματα στα οποία είχε δώσει προτεραιότητα κατά την πρώτη ανάγνωση,

Ε. λαμβάνοντας υπόψη ότι το Συμβούλιο απέρριψε 229 τροπολογίες της πρώτης ανάγνωσης του Κοινοβουλίου που αφορούσαν όλα τα τμήματα, χωρίς χωριστή αιτιολόγηση, ενέκρινε 57 και τροποποίησε 14,

Eυρωπαϊκό Κοινοβούλιο: γενική προσέγγιση

1. αποφασίζει ότι θα παράσχει την απαιτούμενη χρηματοδότηση για τις μείζονες προτεραιότητες που όρισε το Κοινοβούλιο σε πρώτη ανάγνωση - διευρωπαϊκά δίκτυα, έρευνα και τεχνολογική ανάπτυξη - χωρίς να επιφέρει περικοπές στο πρόγραμμα για ειρήνη και συμφιλίωση στη Βόρειο Ιρλανδία και στις πρωτοβουλίες της Κοινότητας υπέρ των περιοχών που πλήττονται από την παρακμή των βιομηχανιών τους κλωστοϋφαντουργίας και άνθρακα[semigr ]

2. εκφράζει τη λύπη του για το γεγονός ότι τα ευρωπαϊκά και άλλα Συμβούλια που υποστήριξαν τις προτεραιότητες αυτές αποδείχτηκαν ανίκανα να εξεύρουν τους απαιτούμενους νέους πόρους για τις δράσεις αυτές, ενώ παράλληλα δεν επετεύχθη συμφωνία σε επίπεδο Συμβουλίου για την αναθεώρηση των δημοσιονομικών προοπτικών, και μάλιστα χωρίς να υπάρξει η πρέπουσα πολιτική αιτιολόγηση[semigr ] επιβεβαιώνει το δικαίωμά του για αύξηση των μη υποχρεωτικών δαπανών εντός του ορίου του ημίσεος του ανώτατου ποσοστού αύξησης των δαπανών αυτών, σύμφωνα με το άρθρο 203, παράγραφος 9, τέταρτο εδάφιο της Συνθήκης ΕΚ[semigr ]

3. εκφράζει την ικανοποίησή του για την απόφαση να εξεύρει τη χρηματοδότηση που απαιτείται για τις εν λόγω προτεραιότητες, χάρη στις προσπάθειες που καταβάλλει το ίδιο στο πλαίσιο του προϋπολογισμού 1997[semigr ]

4. εκτιμά ότι πρέπει να διατηρήσει τη στήριξη των δραστηριοτήτων της ΕΕ όπως είχε αποφασίσει σε πρώτη ανάγνωση και εγκρίνει την επανυποβολή των σχετικών τροπολογιών, και συγκεκριμένα:

- δράσεις για την προώθηση της απασχόλησης και της κοινωνικής συνοχής, μέσω των επενδύσεων σε υποδομές, της υποστήριξης των Μέσων Μαζικής Ενημέρωσης και της έρευνας[semigr ]

- πρωτοβουλίες για την αντιμετώπιση της ανεργίας των νέων και του συνεχιζόμενου κοινωνικού αποκλεισμού[semigr ]

- ενέργειες για την ενθάρρυνση της εκπαίδευσης και της κατάρτισης και για τη βελτίωση της υγείας[semigr ]

- τήρηση των περιβαλλοντικών προδιαγραφών και σεβασμός της ίσης μεταχείρισης γυναικών και ανδρών κατά την εφαρμογή των πολιτικών της ΕΕ[semigr ]

- μέτρα με στόχο την παροχή υποστήριξης σε τρίτες χώρες και την προαγωγή της δημοκρατίας και του σεβασμού των ανθρωπίνων δικαιωμάτων[semigr ]

- δράσεις βοήθειας για τους πρόσφυγες και όσους έχουν αναγκαστεί να εγκαταλείψουν τις εστίες τους, καθώς και για την προαγωγή της κοινωνίας των πολιτών, τόσο εντός όσο και εκτός της Ένωσης[semigr ]

5. είναι της γνώμης, επιπλέον, ότι οι αποφάσεις του Ευρωπαϊκού Κοινοβουλίου για τον προϋπολογισμό 1997,ευθυγραμμίζονται απόλυτα με τις κατευθύνσεις που είχαν διατυπωθεί στο προαναφερθέν ψήφισμά του και ότι συντελούν, κατ' αυτό τον τρόπο, στη διαμόρφωση ενός αυστηρού και υπεύθυνου από δημοσιονομική άποψη προϋπολογισμού, σε συμφωνία με τις αποφάσεις των κρατών μελών για τους εθνικούς προϋπολογισμούς, προκειμένου να συμβάλει στις προσπάθειες για την επίτευξη των κριτηρίων σύγκλισης που θεσπίζει η Συνθήκη για την Ευρωπαϊκή Ένωση με στόχο την ολοκλήρωση της οικονομικής και νομισματικής ένωσης[semigr ]

Η στάση του Συμβουλίου

6. εκφράζει, από την άλλη πλευρά, την έντονη ανησυχία του λόγω της συνεχιζόμενης αδυναμίας του Συμβουλίου, που ουσιαστικά σημαίνει έλλειψη πολιτικής βούλησης, να ξεκινήσει ένα πραγματικό και αποτελεσματικό διάλογο με το Κοινοβούλιο καθ' όλη τη διάρκεια του τρέχοντος οικονομικού έτους, όπως κατέδειξε η συνεννόηση με το Συμβούλιο στις 19 Νοεμβρίου 1996[semigr ]

7. εκφράζει, αντίθετα, τη λύπη του για το γεγονός ότι το Συμβούλιο υιοθετούσε ανέκαθεν μια νομικίστικη στάση αντιπαράθεσης, η οποία δεν αρμόζει στο πνεύμα των Κοινών Δηλώσεων και των Διοργανικών Συμφωνιών του 1982, 1988 και 1993[semigr ] κατ' αυτό τον τρόπο το Συμβούλιο έχει υποβιβάσει τον διάλογο με το Κοινοβούλιο σε μια στείρα, γραφειοκρατική και καθαρά τεχνική άσκηση[semigr ]

8. εκφράζει τη λύπη του για την άρνηση του Συμβουλίου να προχωρήσει σε μια ελάσσονα αναθεώρηση των δημοσιονομικών προοπτικών, με την οποία θα λαμβάνονταν υπόψη οι προτεραιότητες που εξέφρασε η αρμόδια για τον προϋπολογισμό αρχή, στο πλαίσιο της συνεννόησης, και τούτο σε αντίθεση με ό,τι είχε αποφασιστεί με κοινή συμφωνία, σε διάφορες περιπτώσεις κατά το παρελθόν[semigr ]

9. είναι της γνώμης ότι η αρνητική αυτή στάση κατέστη σαφής και στα τρία μείζονα θέματα της συνεννόησης της 19ης Νοεμβρίου 1996:

- νομικές βάσεις,

- ενημέρωση σχετικά με τα δημοσιονομικά θέματα που άπτονται των συμφωνιών αλιείας,

- χρηματοδότηση των προτεραιοτήτων του Συμβουλίου για τη Βόρειο Ιρλανδία, τα διευρωπαϊκά δίκτυα και την Ε& Α[semigr ]

επισημαίνει ότι στον τομέα των αλιευτικών συμφωνιών σημειώθηκε πρόοδος λίαν προσφάτως[semigr ]

10. προκειμένου περί των νομικών βάσεων, εκφράζει τη λύπη του για το γεγονός ότι το Συμβούλιο άλλαξε στάση μετά τον Απρίλιο 1995[semigr ] υπενθυμίζει ότι ένα κράτος μέλος κίνησε νομική δράση κατά της Επιτροπής δέκα έξι ημέρες πριν από την τριμερή σύσκεψη της 16ης Απριλίου 1996 η οποία επρόκειτο να ασχοληθεί ακριβώς με το θέμα αυτό[semigr ] καταδικάζει το γεγονός ότι το Συμβούλιο επέμεινε στην επιβολή πρόσθετων και ανεδαφικών όρων σε συμφωνία για το θέμα αυτό μετά την συνεννόηση της 25ης Ιουλίου 1996[semigr ] παρατηρεί ότι οι κατευθύνσεις του Κοινοβουλίου για τις νομικές βάσεις που εγκρίθηκαν σε πρώτη ανάγνωση δεν αξιοποιήθηκαν εποικοδομητικά από το Συμβούλιο[semigr ] επαναλαμβάνει ότι είναι πρόθυμο να διαπραγματευτεί καλή τη πίστει μια κοινή δήλωση για το θέμα αυτό, με βάση τις αρχές που επισημαίνονται στην παράγραφο 19 του παρόντος ψηφίσματος[semigr ]

11. εκφράζει την ικανοποίησή του για την ολοκλήρωση των διαπραγματεύσεων σχετικά με την κοινή δήλωση (που επισυνάπτεται στο παρόν ψήφισμα) η οποία αναμένεται ότι θα καταστήσει δυνατή τη βελτίωση των μηχανισμών ενημέρωσης της αρμόδιας για τον προϋπολογισμό αρχής, γεγονός που επιβεβαιώνει τα κριτήρια σχετικά με την εγγραφή ορισμένων πιστώσεων στο αποθεματικό (B0-40) και το οποίο θα αποτελέσει εμπόδιο στη συστηματική πρακτική του Συμβουλίου και της Επιτροπής που συνίσταται στην προσωρινή εφαρμογή των αλιευτικών συμφωνιών και πρωτοκόλλων[semigr ] υπενθυμίζει ότι η κοινή αυτή δήλωση δεν προδικάζει επουδενί τις απόψεις του Κοινοβουλίου σχετικά με την κατάταξη των δαπανών του άρθρου B7-800, καθώς και τα ποσά που εγγράφονται στο αποθεματικό B0-40[semigr ]

12. καταδικάζει:

α) το γεγονός ότι οι προσπάθειες του Κοινοβουλίου για την ανάπτυξη διαλόγου για την κατάταξη των δαπανών, όπως ζητείται στην Κοινή Δήλωση του 1982 και στην απόφαση του Δικαστηρίου στην υπόθεση C41/95, αποκρούστηκαν από το Συμβούλιο[semigr ]

β) το γεγονός ότι ακόμη και τώρα ετοιμάζονται προτάσεις σε συνδυασμό με τη ΔΔ με στόχο την ανακατάταξη ορισμένων μη υποχρεωτικών δαπανών της ΕΕ ως υποχρεωτικών[semigr ]

13. προειδοποιεί το Συμβούλιο ότι οι εξελίξεις αυτές θα έχουν ως αποτέλεσμα να αυξηθεί το δημοκρατικό έλλειμμα της ΕΕ[semigr ]

14. φρονεί ότι, για όλους αυτούς τους λόγους, το Συμβούλιο των Υπουργών που είναι αρμόδιοι για τον Προϋπολογισμό δεν μπορεί να θεωρείται αξιόπιστος και ουσιαστικός συνομιλητής του Κοινοβουλίου κατά τη διάρκεια της διαδικασίας του προϋπολογισμού, εφόσον δεν διαθέτει συγκεκριμένη πολιτική εντολή, και ζητεί από τον Πρόεδρο να εξετάσει από κοινού με τους προέδρους του Συμβουλίου και της Επιτροπής το ενδεχόμενο διοργάνωσης συνεννοήσεων και τριμερών συσκέψεων για τον προϋπολογισμό με τους Υπουργούς του Συμβουλίου ECOFIN[semigr ]

15. τέλος, εκφράζει τη λύπη του για την ανταπόκριση του Συμβουλίου στην εκ μέρους του Κοινοβουλίου χρηματοδότηση των προτεραιοτήτων της Ένωσης: διαμαρτύρεται για την ερμηνεία που δίδει το Συμβούλιο στη Διοργανική Συμφωνία του 1993, απορρίπτοντας την ανακατάταξη των δαπανών[semigr ]

Ειδικά αιτήματα

16. θεωρεί ότι είναι σημαντικό, όταν τα μέλη του Ευρωπαϊκού Συμβουλίου υποβάλουν προτάσεις με δημοσιονομικές συνέπειες, να τις συνοδεύουν με δημοσιονομικές δηλώσεις ή προβλέψεις σχετικά με τον τρόπο χρηματοδότησης των πρωτοβουλιών αυτών, σεβόμενα, κατ' αυτόν τον τρόπο, τις επιταγές της δημοσιονομικής πειθαρχίας την οποία τόσο συχνά επικαλούνται[semigr ]

17. μολονότι αποδέχεται την ανάγκη για την υλοποίηση μελετών στο πλαίσιο διαφόρων νομοθετικών πράξεων και ορισμένων ειδκών προγραμμάτων, επιβεβαιώνει την απόφασή του να περιορίσει τη χρηματοδότηση στα ειδικώς λαμβανόμενα μέτρα στήριξης, σύμφωνα με την ανακοίνωση της Επιτροπής της 22ας Απριλίου 1992[semigr ] ζητεί από την Επιτροπή να παράσχει στην αρμόδια για τον προϋπολογισμό αρχή ενημέρωση σχετικά με την εφαρμογή των μέτρων που λαμβάνονται σε σχέση με τις δράσεις στήριξης (μελέτες, έρευνες, ενημέρωση και συνεδριάσεις) για τον προϋπολογισμό 1997[semigr ]

18. χαιρετίζει την εκ μέρους του Συμβουλίου αποδοχή των μέτρων για τη συνέχιση της πολιτικής για την οικολογικοποίηση του προϋπολογισμού και επαναλαμβάνει ότι όλα τα έργα σημαντικής εμβέλειας που χρηματοδοτούνται από κονδύλια τα οποία καλύπτονται από τροπολογίες, πρέπει να συνοδεύονται από δήλωση για τις συνέπειες στο περιβάλλον, σύμφωνα με το άρθρο 130Ρ της Συνθήκης ΕΚ, ώστε να διαμορφωθεί ένας κώδικας συμπεριφοράς στον τομέα αυτό, όπως είχε συμφωνηθεί από την Επιτροπή και το Κοινοβούλιο το 1995[semigr ]

19. επιβεβαιώνει τη θέση του που δηλώνεται στο ψήφισμά του της 12ης Δεκεμβρίου 1995 σχετικά με την ανακοίνωση της Επιτροπής προς την αρχή του προϋπολογισμού για τις νομικές βάσεις και τα ανώτατα ποσά ((ΕΕ C 17, της 22.1.1996, σελ. 27)), και στις τροπολογίες του στο πλαίσιο της πρώτης ανάγνωσης, σύμφωνα με την οποία, πέρα από τα μέτρα που εμπίπτουν στο πεδίο διοικητικής αυτονομίας των θεσμικών οργάνων, όλα τα σημαντικά μέτρα πρέπει να αποκτούν εγκαίρως νομική βάση και τα πρότυπα προγράμματα και τα προπαρασκευαστικά μέτρα για τα οποία προβλέπονται περισσότερα από 10 εκατ. Ecu, πρέπει να εφαρμόζονται για ικανοποιητικό διάστημα ώστε να παρέχεται η δυνατότητα έγκρισης νομικής βάσης, υπό τον όρο ότι η χρηματοδότηση παραμένει εντός του ανωτάτου ορίου των δημοσιονομικών προοπτικών[semigr ] επιβεβαιώνει το δικαίωμά του να προβλέπει χρηματοδότηση για νέες πρωτοβουλίες στο πλαίσιο της προαναφερθείσας διαδικασίας και καλεί την Επιτροπή να συνάψει ειδική συμφωνία για δραστηριότητες που χρηματοδοτήθηκαν τα τελευταία χρόνια[semigr ]

20. υπενθυμίζει στην Επιτροπή ότι θα πρέπει να διασφαλίσει ότι ο προϋπολογισμός 1997 εφαρμόζεται σύμφωνα με τις αποφάσεις που έλαβε το Κοινοβούλιο, με βάση το άρθρο 205 της Συνθήκης ΕΚ, και να λάβει δεόντως υπόψη τις αποφάσεις περί προϋπολογισμού στο νομοθετικό της πρόγραμμα για το 1997, με ιδιαίτερη μνεία στα ακόλουθα κονδύλια τα οποία ενέγραψε το Κοινοβούλιο στο ΣΠ για πρώτη φορά:

- τρίτο σύστημα και απασχόληση (B3-4010N) και τόνωση των ΜΜΕ, της βιοτεχνίας και των μικροεπιχειρήσεων (B5-3201N και B5-3202N)[semigr ]

- μέτρα για την καταπολέμηση της βίας εις βάρος των παιδιών, των εφήβων και των γυναικών (B3-4100P)[semigr ]

- ενέργειες υπέρ των προσφύγων (B3-4113 και B7-6008Ν) και δράσεις στους τομείς της πολιτικής για το άσυλο και τους πρόσφυγες (B5-803Ν);

21. αποφασίζει την εγγραφή πιστώσεων στο αποθεματικό για 38 κονδύλια, προκειμένου να ελέγχεται εκ του σύνεγγυς η εκτέλεση των κονδυλίων αυτών κατά τη διάρκεια του οικονομικού έτους 1997 (βλέπε παράρτημα Ι)[semigr ] υπενθυμίζει τις προϋποθέσεις για την αποδέσμευσή τους όπως ορίζονται στις τροπολογίες που ενέκρινε[semigr ] συμφωνεί να αποδεσμεύσει τις πιστώσεις όταν πληρωθούν οι προϋποθέσεις που έχει ορίσει το Κοινοβούλιο[semigr ]

22. αναμένει ότι η διαχείριση του προϋπολογισμού θα βελτιωθεί με την ορθή εφαρμογή, εκ μέρους της Επιτροπής και των διοικήσεων των κρατών μελών, των συστάσεων που εγκρίθηκαν στο πλαίσιο του προγράμματος SEM 2000[semigr ]

Γεωργική πολιτική

23. χαιρετίζει το γεγονός ότι με τη διορθωτική επιστολή 2/97 εξασφαλίζονται πιστώσεις στους γεωργούς που υποφέρουν από τις δραματικές συνέπειες της κρίσης της ΣΕΒ και είναι έτοιμο να επιφυλάξει στο θέμα αυτό ιδιαίτερη αντιμετώπιση, δεδομένων των αποφάσεων του Συμβουλίου της 30ής Οκτωβρίου 1996[semigr ] επισημαίνει, εντούτοις, ότι το Συμβούλιο έχει προτείνει πιστώσεις για τα κονδύλια αυτά χωρίς να έχει εγκριθεί η κατάλληλη νομική βάση, σε αντίθεση με τις σημερινές προτάσεις του ίδιου του Συμβουλίου περί νομικών βάσεων[semigr ]

24. χαιρετίζει την απόφασή του να εμμείνει στην άποψη ότι η διορθωτική επιστολή πρέπει να ενισχύσει τη χρηματοδότηση μέτρων προώθησης της κατανάλωσης βοείου κρέατος υψηλής ποιότητας σε ολόκληρη την Ένωση με ποσόν 20 εκατ. Ecu, όπως ζήτησε η Επιτροπή Γεωργίας σε πρώτη ανάγνωση, και εκφράζει την ικανοποίησή του για τη συμφωνία που επετεύχθη με το Συμβούλιο, στο πλαίσιο της τριμερούς σύσκεψης της 19ης Νοεμβρίου 1996, ως προς το ότι η εμπιστοσύνη των καταναλωτών στην αγορά μπορεί να αποκατασταθεί μόνο με την καθιέρωση σημάτων ποιότητας στα οποία θα αναγράφεται η προέλευση του βοείου κρέατος[semigr ]

Διαρθρωτικές δράσεις

25. επιβεβαιώνει την απόφασή του να εξασφαλίσει την εφαρμογή, την παρακολούθηση και την αξιολόγηση των κοινοτικών πλαισίων στήριξης και των ενιαίων εγγράφων προγραμματισμού για τα προγράμματα και τα έργα που εκτελούνται στο πλαίσιο των διαρθρωτικών ταμείων, των κοινοτικών πλαισίων στήριξης, των κοινοτικών πρωτοβουλιών και του Ταμείου Συνοχής[semigr ]

Εσωτερικές πολιτικές

26. αναμένει από την Επιτροπή την υποβολή των κατάλληλων προτάσεων ώστε να καταστεί εφικτή η εφαρμογή της έκθεσης που υπέβαλε σχετικά με την εναρμόνιση των δημοσιονομικών κανονισμών ορισμένων οργανισμών χωρίς καθυστέρηση[semigr ] στις προτάσεις αυτές θα πρέπει να περιλαμβάνονται οι πτυχές του εναρμονισμένου συστήματος δημοσιονομικού ελέγχου και των διαδικασιών απαλλαγής του κάθε οργάνου[semigr ] καλεί την Επιτροπή Προϋπολογισμών να εξετάσει τις δημοσιονομικές επιπτώσεις της κτηριακής πολιτικής των οργανισμών καθώς και τις επιπτώσεις του φορολογικού τους καθεστώτος[semigr ]

27. δηλώνει ότι το αποθεματικό μπορεί να αποδεσμευθεί κατά τη διάρκεια του δημοσιονομικού έτους εάν ο οργανισμός αποδείξει στην αρμόδια δημοσιονομική αρχή ότι τα διατιθέμενα ποσά εκτελεσθούν πλήρως σύμφωνα με τους όρους του προγράμματος εργασίας, και εάν και επιπλέον πόροι είναι αναγκαίοι για επιχειρησιακούς στόχους[semigr ] δηλώνει επίσης ότι ο Ευρωπαϊκός Οργανισμός για την ασφάλεια και την υγεία στην εργασία μπορεί επίσης να ζητήσει επιπλέον πιστώσεις στο πλαίσιο συμπληρωματικού και διορθωτικού προϋπολογισμού εάν αποδειχθεί ότι κάτι τέτοιο δικαιολογείται και είναι διαθέσιμοι οι σχετικοί πόροι.

28. υπογραμμίζει την πεποίθησή του ότι τα έσοδα που συγκεντρώνονται από τα ευρωπαϊκά θεσμικά όργανα και οργανισμούς αποτελούν ιδίους πόρους της Ένωσης, ανεξάρτητα από την επαναχρησιμοποίησή τους[semigr ] υπενθυμίζει στην Επιτροπή τη δέσμευσή της, που δόθηκε τον Ιανουάριο του 1995, να υποβάλει έκθεση στην αρμόδια για τον προϋπολογισμό αρχή σχετικά με την ενσωμάτωση στον προϋπολογισμό των εσόδων αυτών, το έτος 1996[semigr ]

29. αποφασίζει να τροποποιήσει την τροπολογία σχετικά με το Ευρωπαϊκό Παρατηρητήριο για την Κλωστοϋφαντουργία ώστε να επιβεβαιώσει τον ρόλο του οργάνου αυτού ως μη πολιτικού σώματος το οποίο καλείται να επιτελέσει ερευνητικό έργο στον τομέα αυτό, αλλά συμφωνεί να επανεξετάσει, στο πλαίσιο της διαδικασίας 1998, κατά πόσον το Παρατηρητήριο αυτό πρέπει να εξακολουθήσει να λαμβάνει δημόσια χρηματοδότηση, από τον προϋπολογισμό της ΕΕ, και εάν ναι, υπό ποιες προϋποθέσεις[semigr ]

30. αποδοκιμάζει τη στάση της Επιτροπής να συνδυάζει σε μία πρόταση διάφορα στοιχεία, προκειμένου να μην κάνει χρήση νομικών βάσεων που προβλέπουν διαδικασίες ευνοϊκότερες για το Ευρωπαϊκό Κοινοβούλιο[semigr ] θεωρεί τη στάση αυτή απαράδεκτη[semigr ] λαμβάνει γνώση της πρότασης για τα ταχυδρομεία και τις τηλεπικοινωνίες και δηλώνει την προθυμία του να εξετάσει τη δυνατότητα εγγραφής των πιστώσεων στο σχετικό κονδύλιο, όταν το Συμβούλιο εγκρίνει τη νομική βάση[semigr ]

31. έλαβε δεόντως γνώση της απόφασης της Επιτροπής σχετικά με τις κατευθύνσεις για την αναδιοργάνωση της ΓΔ Χ[semigr ] διαπιστώνει ότι οι βασικές αρχές της προτεινόμενης μεταρρύθμισης τείνουν προς την κατεύθυνση του πνεύματος των παρατηρήσεων της τροπολογίας στο κονδύλι B3-300 του προϋπολογισμού[semigr ] αποφασίζει, κατά συνέπεια, να αποδεσμεύσει το ήμισυ των πιστώσεων που έχουν εγγραφεί στο αποθεματικό για το κονδύλι αυτό[semigr ]

32. ζητεί από την Επιτροπή να υποβάλει, πριν από τα τέλη Μαρτίου 1997, έκθεση σχετικά με τις ανάγκες υποστήριξης της τηλεόρασης από τον προϋπολογισμό της Ευρωπαϊκής Ένωσης, και συγκεκριμένα του Euronews, και αναθέτει στις αρμόδιες επιτροπές να εκπονήσουν, με βάση την έκθεση αυτή, έκθεση σχετικά με την ποιότητα και τη χρηματοδότηση των διαφόρων τηλεοπτικών δραστηριοτήτων από το κονδύλι αυτό, με στόχο να μηδενιστεί σταδιακά έως το έτος 1999 η άμεση αυτή χρηματοδότηση από τον προϋπολογισμό της ΕΕ[semigr ] αποδεσμεύει το 50% των πιστώσεων για το Euronews (B3-2012) από το αποθεματικό, δεδομένου ότι παρέλαβε την έκθεση σχετικά με τους διακανονισμούς χρηματοδότησης για το Euronews, το κόστος και τις συνέπειές τους[semigr ]

33. επιδοκιμάζει την απόφαση εγγραφής της συμπληρωματικής χρηματοδότησης για το 4ο πρόγραμμα-πλαίσιο στο αποθεματικό, χρηματοδότηση η οποία πρέπει να κατανεμηθεί ως εξής:

- 15% (τουλάχιστον 15 εκατ. Ecu) για τα προγράμματα σχετικά με τη μη πυρηνική ενέργεια που αφορούν την έρευνα στον τομέα των υδάτων και των ανανεώσιμων μορφών ενέργειας,

- 10% για τα προγράμματα Ε& Α στον τομέα της βιοϊατρικής για την ΣΕΒ,

- 35% για τα προγράμματα Ε& Α στον τομέα των βιομηχανικών τεχνολογιών και των τεχνολογιών υλικών για την αεροναυπηγική, την έρευνα στον τομέα των υδάτων, τις συνδυασμένες μεταφορές και τον εντοπισμό των ναρκών (3 εκατ. Ecu),

- 20% για τα προγράμματα Ε& Α στον τομέα της τηλεματικής για τα εκπαιδευτικά πολυμέσα και τις συνδυασμένες μεταφορές,

- 10% για τα προγράμματα Ε& Α στον τομέα των τεχνολογιών πληροφοριών για τα πολυμέσα και τον εντοπισμό των ναρκών (3 εκατ. Ecu),

- 10% για το πρόγραμμα Ε& Α στον τομέα του περιβάλλοντος για την έρευνα στον τομέα των υδάτων και τον εντοπισμό των ναρκών (4 εκατ. Ecu)[semigr ]

Εξωτερικές δράσεις

34. εκφράζει την πλήρη υποστήριξή του στην εφαρμογή του προγράμματος MEDA[semigr ] ζητεί τον σεβασμό των προϋποθέσεων που θέσπισε στο ψήφισμά του της 19ης Σεπτεμβρίου 1996 ((ΣΠ της ημερομηνίας αυτής, Μέρος ΙΙ, σημείο 6)) σχετικά με την πολιτική κατάσταση στην Τουρκία[semigr ]

35. υπενθυμίζει ότι η Επιτροπή πρέπει να εξεύρει τις κατάλληλες λύσεις στο πλαίσιο της υφιστάμενης διάρθρωσης του προϋπολογισμού για την παροχή χρηματοδότησης για το έργο ανοικοδόμησης της Τσετσενίας[semigr ]

36. καλεί την Επιτροπή, όταν υποβάλει το προσχέδιο προϋπολογισμού για το 1998, να αναφερεθεί στην εφαρμογή της νέας «δυνατότητας Liikanen», που καθιερώθηκε για πρώτη φορά στον ΔΣΠ 1/96 για τα προγράμματα Phare, Tacis και MEDA[semigr ]

37. επιβεβαιώνει την απόφαση που έλαβε σε πρώτη ανάγνωση σύμφωνα με την οποία οι δραστηριότητες στο πλαίσιο της Συνθήκης Ευρατόμ σχετικά με την εκπαίδευση εμπειρογνωμόνων στις χώρες PHARE και TACIS στον τομέα των διασφαλίσεων και της λογιστικής παρακολούθησης και ελέγχου του πυρηνικού υλικού στις χώρες αυτές, πρέπει να εκτελούνται στο πλαίσιο των κονδυλίων B7-500 και B7-520[semigr ]

Δαπάνες διοικητικής λειτουργίας

38. επισημαίνει τις αποφάσεις της Επιτροπής σχετικά με την αναδιοργάνωση συγκεκριμένων υπηρεσιών της Επιτροπής, όπως ζητήθηκε στο πλαίσιο της πρώτης ανάγνωσης[semigr ] αναμένει αντίγραφο της πλήρους έκθεσης της Task Force, η οποία πρέπει να υποβληθεί στις Επιτροπές Προϋπολογισμών και Ελέγχου του Προϋπολογισμού[semigr ]επισημαίνει ότι, πάντα εν αναμονή γενικής συζήτησης με την Επιτροπή σχετικά με τη διαχείριση του ανθρώπινου δυναμικού πριν από την υποβολή του ΠΣΠ 1998, οι βασικές προϋποθέσεις που είχαν θεσπιστεί στην πρώτη ανάγνωσή του πληρώθηκαν εγκαίρως, με αποτέλεσμα να καθίσταται δυνατή η αποδέσμευση των πιστώσεων του αποθεματικού στη δεύτερη ανάγνωση[semigr ]

39. εκφράζει τη λύπη του για το γεγονός ότι η Επιτροπή δεν μερίμνησε για την πλήρωση ικανού αριθμού κενών θέσεων, κάτι που είχε ζητηθεί στον προϋπολογισμό 1996[semigr ] ζητεί, ως εκ τούτου, από την Επιτροπή να έχει υποβάλει έως τις 31 Μαΐου 1997, προτάσεις για την αναδιάταξη του προσωπικού στις περιπτώσεις που κάποιες θέσεις εξακολουθούν να παραμένουν κενές[semigr ]

40. αναμένει τη λεπτομερή αξιολόγηση της εφαρμογής της μετατροπής πιστώσεων σε θέσεις εργασίας, που ξεκίνησε το 1993[semigr ]

41. επιβεβαιώνει την απόφασή του να επιτύχει μια απολύτως διαφανή διοικητική διαδικασία για τη διαχείριση των συμβάσεων που αφορούν τις εξωτερικές σχέσεις[semigr ] επιδοκιμάζει την απόφασή του να καταργήσει την επιχορήγηση για την Ευρωπαϊκή Υπηρεσία Συνεργασίας (AEC) και λαμβάνει γνώση της δέσμευσης της Επιτροπής να προτείνει εναλλακτικό καθεστώς πριν από τα τέλη Μαρτίου 1997[semigr ] ζητεί από την Επιτροπή να λάβει τα απαιτούμενα προσωρινά μέτρα για να σεβαστεί τις υφιστάμενες συμβάσεις[semigr ]

42. εκφράζει την ικανοποίησή του για την απόφασή του να δημιουργήσει ένα συνολικό αποθεματικό για αντιπροσωπείες (15,3 εκατ. Ecu), εν αναμονή αξιολόγησης της ανακοίνωσης την οποία πρόκειται να υποβάλει η Επιτροπή και των πρακτικών μέτρων εφαρμογής σχετικά με την αναδιάταξη και τη μεταρρύθμιση των εξωτερικών υπηρεσιών της Επιτροπής[semigr ]

43. εφιστά την προσοχή στη σημασία της εντατικοποίησης της διοργανικής συνεργασίας, προκειμένου να εξασφαλιστούν η συνενέργεια και οι οικονομίες που είχαν προβλεφθεί[semigr ] καλεί την Επιτροπή να υποβάλει πρόβλεψη σχετικά με τις οικονομίες που έχουν επιτευχθεί σε όλα τα όργανα, καθώς και τις προβλεπόμενες οικονομίες έως το 1999[semigr ]

44. επαναλαμβάνει τη βούλησή του, τα σχέδια που αναπτύσσονται με βάση τη θέση A-431 «Προηγμένα συστήματα τηλεπικοινωνιών» να εκτελούνται στο πλαίσιο σύμπραξης μεταξύ του Ευρωπαϊκού Κοινοβουλίου και της Επιτροπής[semigr ] επισημαίνει ότι έως τις 31 Μαρτίου 1997 πρέπει να υποβληθεί στην αρμόδια για τον προϋπολογισμό αρχή έκθεση σχετικά με τις λεπτομέρειες της εφαρμογής της εν λόγω διοργανικής δράσης, συνοδευόμενη από πλήρες δελτίο δημοσιονομικών επιπτώσεων[semigr ]

45. καλεί την Επιτροπή να ολοκληρώσει τη σημερινή μελέτη της σχετικά με τις πάσης φύσεως επιχορηγήσεις (Τμήματα Α και Β του προϋπολογισμού), κατά τρόπον ώστε το έγγραφο αυτό να χρησιμεύσει ως βάση για μια αξιολόγηση, την οποία θα πρέπει να παρουσιάσει η Επιτροπή Προϋπολογισμών έως τις 31 Μαΐου 1997, σχετικά με τις διαδικασίες ένταξης στον προϋπολογισμό των επιχορηγήσεων που εκταμιεύονται από τον προϋπολογισμό της ΕΕ (Μέρος A ή B)[semigr ]

Αποθεματικό

46. ζητεί από την Επιτροπή να υποβάλει, ει δυνατόν, όλες τις προτάσεις μεταφοράς των πιστώσεων που είναι εγεγραμμένες στο κεφάλαιο B0-40 στο πλαίσιο ειδικών κονδυλίων, πριν από τις 15 Σεπτεμβρίου 1997[semigr ] ζητεί από την Επιτροπή να παρέχει διεξοδική ενημέρωση στην αρμόδια για τον προϋπολογισμό αρχή το αργότερο 10 ημέρες πριν από την εκ μέρους της λήψη σχετικής απόφασης[semigr ] οι προτάσεις αυτές μεταφοράς πιστώσεων πρέπει να υποβάλλονται χωριστά από την συνολική μεταφορά στο πλαίσιο της διαδικασίας Notenboom- Bourlanges[semigr ]

47. ζητεί από την Επιτροπή να εκπονήσει έκθεση σχετικά με τις δημοσιονομικές πτυχές της κοινής εξωτερικής πολιτκής και πολιτικής ασφάλειας και της ενημέρωσης που παρέχεται στην αρμόδια για τον προϋπολογισμό αρχή προκειμένου να υποστηριχθούν οι αιτήσεις μεταφοράς πιστώσεων[semigr ] αναθέτει στην Επιτροπή Προϋπολογισμών του να συντάξει σχετική έκθεση πριν από τις 30 Ιουνίου 1997[semigr ]

Αρνητικό αποθεματικό

48. καλεί την Επιτροπή να μην προκαθορίσει από την αρχή του έτους, ορισμένα κονδύλια ως πιθανές πηγές για το αρνητικό αποθεματικό[semigr ]

Περιθώρια

49. επισημαίνει τα περιθώρια που παραμένουν διαθέσιμα για έναν ενδεχόμενο διορθωτικό και συμπληρωματικό προϋπολογισμό, ήτοι του 1 δισεκ. Ecu στο κεφάλαιο 1, 2 εκατ. Ecu στο κεφάλαιο 3, 16,1 εκατ. Ecu στο κεφάλαιο 4 και 68,3 εκατ. Ecu στο κεφάλαιο 5[semigr ]

Τελικές διατάξεις

50. αναθέτει στον Πρόεδρό του να κηρύξει την παρούσα δημοσιονομική πράξη ως τον προϋπολογισμό της Ευρωπαϊκής Ένωσης[semigr ]

51. αναθέτει στον Πρόεδρό του να διαβιβάσει τις παρούσες δημοσιονομικές αποφάσεις στο Συμβούλιο και την Επιτροπή.

ΠΑΡΑΡΤΗΜΑ ΙΠΡΟΫΠΟΛΟΓΙΣΜΟΣ 1997

Πιστώσεις που εγγράφηκαν στο αποθεματικό B0-40

(κατάσταση μετά το πέρας της 2ης ανάγνωσης του Κοινοβουλίου)

>TABLE>

Σημείωση: Το Συμβούλιο ενέγραψε, σε πρώτη ανάγνωση, στο αποθεματικό B0-40 τα ακόλουθα

κονδύλια (απόφαση με την οποία συμφώνησε το ΕΚ σε πρώτη ανάγνωση)

B1-1501 - Αντισταθμίσεις για αποσύρσεις 319.000.000

1. 999.000

B1-2000 - Επιστροφές για το βούτυρo 304.000

7. 200.000

B1-2220 - Πριμοδοτήσεις για τις προβατίνες

και τις αίγες 1.614.955

42. 900.000

B5-800 - Συνεργασία στους τομείς της

δικαιοσύνης και των εσωτερικών υποθέσεων p.m. 9.300

ΠΑΡΑΡΤΗΜΑ ΙΙΚΟΙΝΗ ΔΗΛΩΣΗ ΣΧΕΤΙΚΑ ΜΕ ΤΗ ΒΕΛΤΙΩΣΗ ΤΗΣ ΠΛΗΡΟΦΟΡΗΣΗΣ

ΤΗΣ ΑΡΧΗΣ ΕΠΙ ΤΟΥ ΠΡΟΫΠΟΛΟΓΙΣΜΟΥ ΟΣΟΝ ΑΦΟΡΑ

ΤΙΣ ΑΛΙΕΥΤΙΚΕΣ ΣΥΜΦΩΝΙΕΣ

Τα θεσμικά όργανα εκφράζουν τη σύμφωνη γνώμη τους επί των κατωτέρω σημείων και δεσμεύονται να εξασφαλίσουν την παρακολούθησή τους στο πλαίσιο των τρεχουσών και μελλοντικών διαδικασιών προϋπολογισμού:

νοματολογία

1. Δημιουργούνται δύο γραμμές στον προϋπολογισμό σχετικά με τις αλιευτικές συμφωνίες:

α) Διεθνείς συμφωνίες για θέματα αλιείας (B7-8000): καλύπτουν όλα τα ποσά που αφορούν τις συμφωνίες και τα πρωτόκολλά τους που θα ισχύουν κατά την έναρξη του σχετικού οικονομικού έτους. Τα ποσά που αφορούν όλες τις νέες (ή ανανεώσιμες) συμφωνίες θα διατεθούν για τη θέση B7- 8000, αλλά θα εγγραφούν στο αποθεματικό Β-4 0.

β) Συνεισφορά στους διεθνείς οργανισμούς (B7-8001).

2. Κατά τη διάρκεια της διαδικασίας συνεννόησης ad hoc που προβλέπεται στο Παράρτημα ΙΙ, σημείο Β, της διοργανικής συμφωνίας, το Κοινοβούλιο και το Συμβούλιο θα επιχειρήσουν να καθορίσουν με κοινή συμφωνία το ποσό που πρόκειται να εγγραφεί στις γραμμές και στο αποθεματικό (B0-40), βάσει των προτάσεων που υπέβαλε η Επιτροπή.

3. Η Επιτροπή επιβεβαιώνει τη δέσμευση που ανέλαβε στο πλαίσιο του κώδικα καλής συμπεριφοράς να τηρεί το Ευρωπαϊκό Κοινοβούλιο τακτικά ενήμερο μέσω των κοινοβουλευτικών του επιτροπών επί της προετοιμασίας και της πορείας των διαπραγματεύσεων, συμπεριλαμβανομένων των δημοσιονομικών επιπτώσεων.

Στο πλαίσιο της νομοθετικής διαδικασίας σχετικά με τις αλιευτικές συμφωνίες, τα τρία θεσμικά όργανα αναλαμβάνουν τη δέσμευση να πράξουν το δυνατόν ώστε όλες οι διαδικασίες να εκτελεσθούν το ταχύτερο δυνατό.

Εάν οι πιστώσεις σχετικά με τις αλιευτικές συμφωνίες (συμπεριλαμβανομένου του αποθεματικού) αποδειχθούν ανεπαρκείς, η Επιτροπή παρέχει στην Αρχή επί του Προϋπολογισμού τις πληροφορίες που θα καταστήσουν δυνατή μια ανταλλαγή απόψεων, με τη μορφή μιας τριμερούς συζήτησης ενδεχομένως απλουστευμένης, για τα αίτια της κατάστασης αυτής, καθώς και για τα ενδεχόμενα μέτρα που θα πρέπει να ληφθούν σύμφωνα με τις ισχύουσες διαδικασίες. Ενδεχομένως, η Επιτροπή θα προτείνει τα κατάλληλα μέτρα.

ληροφόρηση

4. Κάθε τρίμηνο, η Επιτροπή θα υποβάλει στην Αρχή επί του Προϋπολογισμού λεπτομερή στοιχεία για την εκτέλεση των ισχυουσών συμφωνιών και τις δημοσιονομικές προβλέψεις για το υπόλοιπο του έτους.